CELEX: C2006/178/35
Language: sk
Date: 2006-07-29 00:00:00
Title: Vec C-221/06: Návrh na začatie prejudiciálneho konania, ktorý podal Verwaltungsgerichtshof  15. mája 2006  – Stadtgemeinde Frohnleiten a Gemeindebetriebe Frohnleiten GmbH/Bundesminister für Land- und Forstwirtschaft, Umwelt und Wasserwirtschaft

29.7.2006   
            
            
               SK
            
            
               Úradný vestník Európskej únie
            
            
               C 178/22
            
         Návrh na začatie prejudiciálneho konania, ktorý podal Verwaltungsgerichtshof 15. mája 2006 – Stadtgemeinde Frohnleiten a Gemeindebetriebe Frohnleiten GmbH/Bundesminister für Land- und Forstwirtschaft, Umwelt und Wasserwirtschaft
   (Vec C-221/06)
   (2006/C 178/35)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Verwaltungsgerichtshof
   Účastníci konania pred vnútroštátnym súdom
   
      Žalobcovia: Stadtgemeinde Frohnleiten a Gemeindebetriebe Frohnleiten GmbH
   
      Žalovaný: Bundesminister für Land- und Forstwirtschaft, Umwelt und Wasserwirtschaft
   Prejudiciálna otázka
   Bránia články 10, 12, 23, 25, 49 alebo 90 ES vnútroštátnemu zákonu o poplatkoch, podľa ktorého uloženie odpadov na skládku podlieha zdaneniu (príspevku na oblasti dlhodobo znečistené odpadmi), ktorý ale súčasne stanovuje oslobodenie od platenia tohto poplatku pri uložení odpadov, ktoré vznikli dokázateľne pri zabezpečení alebo sanácii kontaminovaných plôch (oblastí potenciálne znečistených alebo oblastí dlhodobo znečistených odpadmi), pokiaľ plochy (oblasť potenciálne znečistená alebo oblasť dlhodobo znečistená odpadmi) sú zapísané v zákonom stanovených úradných registroch (kataster oblastí potenciálne znečistených „Verdachtsflächenkataster“ alebo atlas oblastí dlhodobo znečistených odpadmi „Altlastenatlas“), ktoré slúžia iba na zápis vnútroštátnych plôch, z čoho vyplýva, že oslobodenie od platenia poplatku sa môže vzťahovať iba na uloženie odpadov pochádzajúcich z oblastí potenciálne znečistených alebo oblastí dlhodobo znečistených odpadmi, ktoré sa nachádzajú v tuzemsku?